Brijuni
Store norske leksikon,Geografi,Verdens geografi,Europa,Kroatias geografi
Brijuni er en øygruppe i Kroatia, ved sørvestkysten av halvøya Istra, nordøst i Adriaterhavet. Øygruppen omfatter i alt 14 øyer med et samlet areal på 7,43 kvadratkilometer. De to største øyene er Veliki Brijun med et areal på 5,6 kvadratkilometer og Mali Brijun med et areal på 1,07 kilometer. Det er fergeforbindelse mellom byen Fažana på fastlandet og øya Veliki Brijun.
De 14 øyene og havbunnen mellom øyene utgjør Burjuni nasjonalpark, som ble etablert i 1983. Nasjonalparken har et areal på 33,95 kvadratkilometer, hvorav havbunnen utgjør 26,52 kvadratkilometer. Historie Etter første verdenskrig ble øygruppen italiensk, og etter andre verdenskrig ble den en del av Jugoslavia. Jugoslavias president Josip Broz Tito hadde sin sommerresidens på Veliki Brijun. Etter Kroatias uavhengighet ble Titos tidligere sommerresidens omgjort til et internasjonalt konferansesenter. Les mer i Store norske leksikon Kroatias geografi Kroatia Kroatias historie Eksterne lenker Brijuni National Park